Under the Pink

Το Under the Pink είναι το δεύτερο προσωπικό άλμπουμ της Αμερικανίδας τραγουδοποιού και ερμηνεύτριας Τόρι Έιμος. Περιλαμβάνει ήχο βασισμένο στο ακουστικό πιάνο. Έμπνευση για το προηγούμενο άλμπουμ της, το «Little Earthquakes» είχαν αποτελέσει γεγονότα της ζωής της, αλλά για το δεύτερο άντλησε έμπνευση από αλλού. Από τα έργα της Τζώρτζια Ο’ Κηφ και του Σαλβαντόρ Νταλί, τη λογοτεχνία της Άλις Γουόκερ, και τη Ρωσίδα πριγκίπισσα Αναστασία Ρομανώφ. Μετά την κυκλοφορία του τον Ιανουάριο του 1994, το άλμπουμ έκανε το ντεμπούτο του στο #1 στο Ηνωμένο Βασίλειο και στο #12 στα τσαρτ των ΗΠΑ.

 Τα μουσικά κομμάτια 
Όλα τα τραγούδια γράφτηκαν και ερμηνεύτηκαν από την Τόρι Έιμος.

 #  Τραγούδι Διάρκεια1 " Pretty Good Year" 3:252"God"3:583"Bells For Her" 5:204"Past the Mission"4:055"Baker Baker" 3:206"The Wrong Band" 3:037"The Waitress" 3:098"Cornflake Girl"5:069"Icicle"5:4710"Cloud on My Tongue"4:4411"Space Dog" 5:1012"Yes, Anastasia"9:33

Το άλμπουμ, όπως συμβαίνει με τα περισσότερα της καλλιτέχνιδας, περιλαμβάνει επίσης πρωτότυπα b-sides. Η Έιμος ηχογράφησε μια σειρά τραγουδιών που δεν συμπεριλήφθηκαν στο άλμπουμ αλλά κυκλοφόρησαν μαζί με διάφορα singles ή ερμηνεύτηκαν ζωντανά σε συναυλίες. Το τραγούδι «Peeping Tommi» ηχογραφήθηκε αυτή την περίοδο αλλά έμεινε ακυκλοφόρητο 12 χρόνια μέχρι την ένταξή του στη συλλογή A Piano: The Collection, το 2006.

 Τίτλος Single "Home on the Range (Cherokee Edition)" "God" (1994) "All the Girls Hate Her/Over It (Piano Suite)" "God" (1994) "Sister Janet" "God" (1994) "Daisy Dead Petals" "Cornflake Girl" (1994) "Honey" "Cornflake Girl" (1994) "Black Swan" "Pretty Good Year" (1994) "A Case Of You "Cornflake Girl" (1994) "Strange Fruit" "Cornflake Girl" (1994) "If 6 Was 9" "Cornflake Girl" (1994) "Little Drummer Boy" "More Pink: The B-Sides" (1994) "Butterfly" "Higher Learning Soundtrack" (1994) "Losing My Religion" "Higher Learning Soundtrack" (1994) "Peeping Tommi" A Piano: The Collection (2006)

 Ηχογράφηση 
Μετά τον κύκλο συναυλιών το 1992 για προώθηση του «Little Earthquakes» στην Ευρώπη, τη Βόρεια Αμερική, την Αυστραλία και το Ισραήλ, η Έιμος ταξίδεψε στο Νέο Μεξικό με τον τότε προσωπικό και επαγγελματικό σύντροφό της, Έρικ Ρος, το 1993 για να γράψει και να ηχογραφήσει τον δεύτερο προσωπικό της δίσκο, το «Under the Pink».

Μουσικά, πήρε από το στιλ των κλασικών συνθετών που είχε μελετήσει κατά την παιδική της ηλικία, και έδωσε μεγαλύτερη προσοχή στο παίξιμό της με το πιάνο παρά στην ενορχήστρωση του συγκροτήματος. Η μουσική πολυπλοκότητα που άντλησε από το κλασικό παρελθόν της είναι ιδιαίτερα εμφανής σε κομμάτια όπως το «Icicle» και το σαρωτικό, διάρκειας εννιάμιση λεπτών, «Yes, Anastasia». Η Τόρι Έιμος χρησιμοποίησε προετοιμασμένο όρθιο πιάνο για το «Bells for Her». Το ίδιο κομμάτι έπαιξε και πάλι με προετοιμασμένο πιάνο κατά το δεύτερο κομμάτι των συναυλιακών της εμφανίσεων για το άλμπουμ αυτό.

 Singles & Περιοδεία 
Τέσσερα τραγούδια κυκλοφόρησαν ως single από το δίσκο αυτό: αρχικά το «God» που έφτασε στην κορυφή του Modern Rock Tracks chart. Κατόπιν το «Cornflake Girl» (#4 στα βρετανικά τσαρτ τον Ιανουάριο του 1994), έγινε η μεγαλύτερη διεθνής επιτυχία της Έιμος μέχρι τότε. Ακολούθησαν το «Pretty Good Year» (το δεύτερο τραγούδι της που μπήκε στο UK Top 10 το Μάρτη του 1994) και το «Past the Mission». Μια έκδοση περιορισμένης κυκλοφορίας του άλμπουμ σαν αναμνηστικό της περιοδείας στην Αυστραλία, περιελάμβανε και δεύτερο δίσκο με τίτλο «More Pink: The B~Sides», μια συλλογή από σπάνια B-sides όπως το «Little Drummer Boy» και μια διασκευή του τραγουδιού της Τζόνι Μίτσελ, «A Case of You». Κυκλοφόρησε το Νοέμβριο του 1994. 

Το Φεβρουάριο, η Έιμος ξεκίνησε την περιοδεία «Under the Pink», που περιέλαβε πολλούς από τους ίδιους σταθμούς όπως και η προηγούμενη παγκόσμια συναυλία. Η δεύτερη παγκόσμια περιοδεία της ξεκίνησε στις 24 Φεβρουαρίου 1994 στο Newcastle upon Tyne της Αγγλίας και ολοκληρώθηκε στις 13 Δεκεμβρίου 1994 στο Περθ της Δυτικής Αυστραλίας. Η Έιμος έπαιζε σόλο στο εικονικό πιάνο Bösendorfer – για πρώτη φορά – και η περιοδεία περιέλαβε 181 συναυλίες.

 Υποδοχή 
Μετά την κυκλοφορία του τον Ιανουάριο του 1994, το άλμπουμ έκανε το ντεμπούτο του στο #1 στο Ηνωμένο Βασίλειο με την κυκλοφορία του σινγκλ «Cornflake Girl» (βασισμένο στο μυθιστόρημα «Possessing the Secret of Joy» της Άλις Γουόκερ), και στο #12 στα τσαρτ των ΗΠΑ. Παρόλο που εισέπραξε μια κυρίως θετική υποδοχή, απογοήτευσε κάποιους κριτικούς που το θεώρησαν σαν ένα βήμα πλαγίως, παρά σαν ένα βήμα μπροστά σε σχέση με το «Little Earthquakes». Ωστόσο ψηφίστηκε ανάμεσα στα καλύτερα άλμπουμ των 90s από το περιοδικό Rolling Stone μερικά χρόνια μετά. Τέλος, το Φεβρουάριο του 2007 το άλμπουμ αναγνωρίστηκε ως πλατινένιο για το Ηνωμένο Βασίλειο από την BPI.

Τσαρτς
Album
 Έτος Chart Θέση 1994 Billboard 200 (Η.Π.Α.) 12 1994 Official UK Album Chart (Η.Β.) 1 1994 Australian ARIA Albums Chart (Αυστραλία) 5 1994 Austrian Albums Chart (Αυστρία) 6 1994 Dutch Albums Chart (Κάτω Χώρες) 10 1994 NZ Albums Chart (Νέα Ζηλανδία) 15 1994 Swedish Albums Chart (Σουηδία) 15 1994 Swiss Albums Chart (Ελβετία) 11

Singles
 Τίτλος Chart Θέση "Cornflake Girl" (1994) Billboard Modern Rock Tracks (Η.Π.Α.) 12 "Cornflake Girl" (1994) Official UK Singles Chart (Η.Β.) 4 "God" (1994) Billboard Modern Rock Tracks(Η.Π.Α.) 1 "God" (1994) Billboard Hot 100 (Η.Π.Α.) 72 "God" (1994) Official UK Singles Chart (Η.Β.) 44 "Pretty Good Year" (1994) Official UK Singles Chart (Η.Β.) 7 "Past the Mission" (1994) Official UK Singles Chart(Η.Β.) 31

 Πηγές 
 Όλες οι πληροφορίες ελήφθησαν από τα άρθρα της αγγλόφωνης Wikipedia για την καλλιτέχνιδα και το άλμπουμ.

 Εξωτερικοί σύνδεσμοι 
Επίσημη ιστοσελίδα toriamos.com
Στίχοι του άλμπουμ. (Αποτελούν πνευματική ιδιοκτησία του δημιουργού τους.)

Κατηγορία:Δισκογραφία της Tori Amos
Κατηγορία:Άλμπουμ του 1994